سەرچەوەگە وە ئاژانس شەفەق نیوز وت، مەرافەیگ چەکداری لە کویچەی شەهیدەیل لە جادەی (ئەبو لوبنان) ناوڕوس شار ناسڕیە دروس بویە، چەک ناوڕاس و نارنجە وەکار هاوردنە، وتیش مەرافەگە لەبان کەموتەر جوانی بویە.
وتیش" مەرافەگە بویە هووکار زەخمداری پیاویگ شەس ساڵان و ماڵ یەکیگ لە لایەنەیل  تویش زەرەد مادی   بویە، دووپاتکرد، هێزەیل ئەمنی رەسینە شوین رویداوەگە هەردگ لا دەسگیر کردیە".
لەلایگتر، گەنجیگ بیس ساڵان ک فەرمانبەر بویە لە وەزارەت نەفت/ کۆمپانیای نەفت زیقار خوەیکوشتیە وە تەقەکردن لە خوەی لەناو ماڵیان لە ناوچەی فحێلی لە قەزای قەڵعەت سوکەر باکوور پارێزگای زیقار.
